जालंधर। पंजाब भाजपा प्रधान श्वेत मलिक ने डीजल और पेट्रोल की कीमतों में कमी लाने में देश की गैर भाजपा राज्‍य सरकारों को बाधा बताया है। उन्हाेंने कहा कि देश के सभी राज्य सरकारें इन्‍हें जीएसटी के दायरे में लाने को सहमत हो जाएं तो इनकी कीमतं काफी कम हो जाएंगी। केंद्र सरकार इसके लिए पहले ही तैयार है, कई राज्‍यों की सरकारें इसके लिए राजी नहीं हैं। भाजपा शासित प्रदेश इसके लिए तैयार हैं, लेकिन जिन राज्यों में अन्य पार्टियों की सरकारें हैं वह तैयार नहीं है। यही कारण है कि कीमतों में कमी नहीं हो पा रही।